ཧྲིན་ཁྲུན་ཡའོ་ཡིས་མཚམས་སྦྱོར་བྱས་པ་ལྟར་ན།ཐེངས་འདིའི་རྩ་ཁྲིམས་བཟོ་བཅོས་འཆར་ཟིན་ནི་ཁྲིམས་བཀོད་གོ་རིམ་ལྟར་བསྒྲུབས་པ་ཡིན་ལ།རྩ་ཁྲིམས་བཟོ་བཅོས་འཆར་ཟིན་ལ་བསྡོམས་པས་དོན་ཚན་ཉེར་གཅིག་ཡོད།རྩ་ཁྲིམས་བཟོ་བཅོས་འཆར་ཟིན་ལས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པའི་རྒྱལ་ཁབ་ཀྱི་ཆབ་སྲིད་དང་སྤྱི་ཚོགས་འཚོ་བའི་ཁྲོད་ཀྱི་མཛུབ་སྟོན་གོ་གནས་གཏན་འཁེལ་བྱས་ཡོད་ཟེར།ཧྲིན་ཁྲུན་ཡའོ་ཡིས་བཤད་རྒྱུར།ཐེངས་འདིའི་རྩ་ཁྲིམས་ལ་བཟོ་བཅོས་བྱས་པའི་ནང་དོན་གཙོ་བོ་ཞིག་ནི་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་རྒྱལ་ཁབ་ཀྱི་གཞི་རྩའི་རྩ་ཁྲིམས་སུ་བཀོད་པ་ལས་ཏང་ཡོངས་དང་རྒྱལ་ཡོངས་ཀྱི་རིགས་སོ་སོའི་མི་དམངས་ཀྱི་ཐུན་མོང་གི་རེ་འདུན་མཚོན་པར་བྱས་ཡོད།ང་ཚོ་རྒྱལ་ཁབ་ཀྱི་རྩ་ཁྲིམས་ཀྱི་ཁྱད་ཆོས་གལ་ཆེན་ཞིག་ནི་རྒྱལ་ཁབ་ཀྱི་མཛུབ་སྟོན་བསམ་བློ་གཏན་འཁེལ་གསལ་བོ་བྱས་པ་དེ་ཡིན།ཐེངས་འདིར་ཚན་རིག་གི་འཕེལ་རྒྱས་ལྟ་བ་དང་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་རྩ་ཁྲིམས་བཟོ་བཅོས་འཆར་ཟིན་ཚུལ་གྱིས་རྒྱལ་ཁབ་ཀྱི་གཞི་རྩའི་རྩ་ཁྲིམས་སུ་བཀོད་དེ།རྒྱལ་ཁབ་ཀྱི་མཛུབ་སྟོན་བསམ་བློ་བབ་བསྟུན་མདུན་སྐྱོད་བྱེད་པ་མངོན་འགྱུར་བྱས་ཡོད་ཟེར།